CELEX: 62014CN0354
Language: el
Date: 2014-07-22 00:00:00
Title: Υπόθεση C-354/14: Αίτηση προδικαστικής αποφάσεως την οποία υπέβαλε το Tribunalul Cluj (Ρουμανία) στις 22 Ιουλίου 2014 — SC Capoda Import-Export SRL κατά Registrul Auto Român και Benone-Nicolae Bejan

13.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 361/5
            
         Αίτηση προδικαστικής αποφάσεως την οποία υπέβαλε το Tribunalul Cluj (Ρουμανία) στις 22 Ιουλίου 2014 — SC Capoda Import-Export SRL κατά Registrul Auto Român και Benone-Nicolae Bejan
   (Υπόθεση C-354/14)
   2014/C 361/05
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Cluj
   
      Διάδικοι στην υπόθεση της κύριας δίκης
   
   
      Αιτούσα: SC Capoda Import-Export SRL
   
      Καθών: Registrul Auto Român και Benone-Nicolae Bejan
   
      Προδικαστικά ερωτήματα
   
   
               1)
            
            
               Έχει το δίκαιο της Ευρωπαϊκής Ένωσης, και ειδικότερα το άρθρο 34 ΣΛΕΕ, το άρθρο 31, παράγραφος 1, της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (1), και το άρθρο 1, στοιχεία κ' και κα', του κανονισμού (ΕΚ) 1400/2002 της Επιτροπής (2), την έννοια ότι αντιτίθεται σε εθνική ρύθμιση, όπως αυτή του άρθρου 1, παράγραφος 2, του O.G. (Ordonanţa Guvernului, κυβερνητικού διατάγματος) 80/2000, στον βαθμό που η ρύθμιση αυτή επιβάλλει μέτρο ισοδυνάμου αποτελέσματος με ποσοτικό περιορισμό επί των εισαγωγών, κατά το μέρος που σύμφωνα με την εν λόγω ρύθμιση, για την ελεύθερη κυκλοφορία (πώληση, διανομή) των νέων προϊόντων και αναλώσιμων υλικών που περιλαμβάνονται στην κατηγορία εκείνων που αφορούν την οδική ασφάλεια, την προστασία του περιβάλλοντος, την ενεργειακή απόδοση και την προστασία κατά της κλοπής των αυτοκινήτων, απαιτούνται είτε η υποβολή από τον πωλητή/διανομέα/έμπορο πιστοποιητικού εγκρίσεως τύπου ή πιστοποιητικού για τον σκοπό της θέσεως σε κυκλοφορία ή/και της εμπορίας, το οποίο χορηγείται από τον κατασκευαστή, είτε, αν ο πωλητής/διανομέας/έμπορος δεν έχει εξασφαλίσει ή δεν κατέχει τέτοιο πιστοποιητικό, η διεκπεραίωση της διαδικασίας εγκρίσεως των εν λόγω προϊόντων από το Registrul Auto Român (ρουμανικό μητρώο οχημάτων, στο εξής: RAR) και η εξασφάλιση πιστοποιητικού εγκρίσεως τύπου για τον σκοπό της θέσεως σε κυκλοφορία και/ή της εμπορίας, το οποίο χορηγείται από τον RAR, λαμβανομένου υπόψη ότι, μολονότι ο πωλητής/διανομέας/έμπορος κατέχει πιστοποιητικό συμμορφώσεως για τους σκοπούς της θέσεως σε κυκλοφορία και/ή της εμπορίας των ανταλλακτικών το οποίο του παρέσχε διανομέας άλλου κράτους μέλους της ΕΕ, ο οποίος διανέμει ελεύθερα τα εν λόγω ανταλλακτικά στο έδαφος του εν λόγω κράτους μέλους της ΕΕ, το ως άνω πιστοποιητικό δεν επαρκεί για την ελεύθερη κυκλοφορία/πώληση/διανομή των εν λόγω εμπορευμάτων;
            
         
               2)
            
            
               Έχει το δίκαιο της Ευρωπαϊκής Ένωσης, και ειδικότερα το άρθρο 34 ΣΛΕΕ, όσον αφορά την έννοια του «μέτρου ισοδυνάμου αποτελέσματος με ποσοτικό περιορισμό», το άρθρο 31, παράγραφος 1, της οδηγίας 2007/46/ΕΚ και το άρθρο 1, στοιχεία κ' και κα', του κανονισμού (ΕΚ) 1400/2002 της Επιτροπής, την έννοια ότι αντιτίθεται σε εθνική ρύθμιση η οποία ορίζει ότι δεν επαρκεί για την ελεύθερη εμπορία νέων προϊόντων και αναλώσιμων υλικών που περιλαμβάνονται στην κατηγορία εκείνων που αφορούν την οδική ασφάλεια, την προστασία του περιβάλλοντος, την ενεργειακή απόδοση και την προστασία κατά της κλοπής των αυτοκινήτων, το πιστοποιητικό συμμορφώσεως για τους σκοπούς της θέσεως σε κυκλοφορία και/ή της εμπορίας το οποίο παρέσχε ο διανομέας άλλου κράτους μέλους της ΕΕ σχετικά με νέα προϊόντα και αναλώσιμα υλικά που περιλαμβάνονται στην κατηγορία εκείνων που αφορούν την οδική ασφάλεια, την προστασία του περιβάλλοντος, την ενεργειακή απόδοση και την προστασία κατά της κλοπής των αυτοκινήτων, λαμβανομένου υπόψη ότι ο εν λόγω διανομέας άλλου κράτους μέλους της ΕΕ διανέμει ελεύθερα τα εν λόγω ανταλλακτικά στο έδαφος του εν λόγω κράτους μέλους της ΕΕ και διευκρινιζομένου ότι, κατά το εν λόγω πιστοποιητικό, τα εν λόγω ανταλλακτικά μπορούν να διατίθενται στο έδαφος της Ευρωπαϊκής Ένωσης;
            
         
      (1)  ΕΕ L 263, σ. 1.
   
      (2)  Κανονισμός (ΕΚ) 1400/2002 της Επιτροπής, της 31ης Ιουλίου 2002, για την εφαρμογή του άρθρου 81, παράγραφος 3, της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών στον τομέα της αυτοκινητοβιομηχανίας (ΕΕ L 203, σ. 30).